
PËR NJË  SHTESË FONDI DISA NJËSIVE TË QEVERISJES VENDORE, PËR REHABILITIMIN E INFRASTRUKTURËS SË DËMTUAR NGA FATKEQËSITË NATYRORE, SI DHE PËR MARRJEN E MASAVE PËR PARANDALIMIN E EMERGJENCAVE CIVILE
 
Në mbështetje të nenit 100 të Kushtetutës, të neneve 21 e 27 të ligjit nr.8379, datë 29.7.1998 “Për hartimin dhe zbatimin e Buxhetit të Shtetit në Republikën e Shqipërisë”, të nenit 12, të ligjit nr.9464, datë 28.12.2005 “Për Buxhetin e Shtetit, të vitit 2006”, dhe të neneve 31 e 32/a të ligjit nr.8756, datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave
 
VENDOSI:

1. Njësive të mëposhtme të qeverisjes vendore, në buxhetin e miratuar për vitin 2006,  t’u shtohet fondi, si më poshtë vijon:
- Bashkisë Selenicë, të qarkut të Vlorës, për riparimin e argjinaturës  së kanalit të madh, dëmtuar nga përmbytjet e datës 1-2 dhjetor 2005, 3 000 000 (tre milionë) lekë;             .
- Bashkisë Delvinë, të qarkut të Vlorës, për rikonstruksionin e Urës së Kasapajve, në lagjen “9 tetori”, 3 000 000 (tre milionë) lekë;
- Bashkisë Gjirokastër, të qarkut të Gjirokastrës, për sistemimin e përroit të Gjokanës dhe për marrjen e masave mbrojtëse nga gërryerjet, në lagjen  e manëve, 11 000 000 (njëmbëdhjetë milionë) lekë;
- Komunës Petran, të qarkut të Gjirokastrës, për marrjen e masave mbrojtëse nga rënia e masivëve shkëmborë në fshatrat Petran, Badelonjë dhe Gjinkar, 1 000 000 (një milion) lekë;
- Komunës Çarçovë, të qarkut të Gjirokastrës, për marrjen e masave mbrojtëse e parandaluese nga rënia e masivëve shkëmborë në fshatin Zhepë, 1 000 000 (një milionë) lekë;
- Komunës Antigone, të qarkut të Gjirokastrës, për rikonstruksionin  e urës  së Aznakut, 290 000 (dyqind e nëntëdhjetë mijë) lekë;
- Bashkisë Berat, 5 300 000 (pesë milionë e treqind mijë) lekë, nga të cilat:
- për mbrojtjen nga përmbyjtjet të brigjeve të lumit Osum, që shtrihen përgjatë qytetit Berat, 4 000 000 (katër milionë)  lekë;
- për studimin gjeologjik dhe mbrojtjen emergjente të lagjes Goricë nga rrëshqitja e gurëve masivë 1 300 000 (një milion e treqind mijë) lekë; 
- Bashkisë Çorovodë, të qarkut të Beratit, për rikonstruksionin e urës mbi lumin Osum, 7 000 000 (shtatë milionë) lekë; 
- Komunës Bogovë, të qarkut të Beratit, për sistemimin e përroit të Bogovës, 400 000 (këtërqind mijë) lekë;
- Ndërmarrjes  të  Mirëmbajtjes  së  Rrugëve  Rurale,  të  këshillit  të  qarkut  të  Kukësit,  9 000 000 (nëntë milionë) lekë, nga të cilat:
- për riparimin e këmbëve të urës së Surrojit, 6 000 000 (gjashtë milionë) lekë ; 
- për  riparimin e  këmbëve  të urës së Bushtricës,  të dëmtuara  gjatë  reshjeve  të  fundit,  3 000 000 (tre milionë) lekë. 
- Ndërmarrjes së Mirëmbajtjes së Rrugëve Rurale Tropojë, të këshillit të qarkut të Kukësit, për rikonstruksionin e rrugës automobilistike Dushaj-Kalatë, 4 500 000 (katër milionë e pesëqind mijë) lekë;
- Komunës Ujmisht, të qarkut të Kukësit, për riparimin e rrugës komunare të Ujmishtit, 2 200 000 (dy milionë e dyqind mijë) lekë;
- Komunës Topojan, të qarkut të Kukësit, për riparimin e rrugës, që lidh rrugën kombëtare me komunën, 5 000 000 (pesë milionë) lekë;
- Komunës Fierzë, të qarkut të Kukësit, 3 500 000 (tre milionë e pesëqind mijë) lekë, nga të cilat: 
- për rikonstruksionin e rrugës T’Pla-Degë, 1 900 000 ( një milion e nëntëqind mijë) lekë; 
- për rikonstruksionin e rrugës Breg-Lumi (Kishë-Pepkolaj) 1 600 000 (një milionë e gjashtëqind mijë) lekë;
- Komunës  Blinisht,  të qarkut të Lezhës, për  mbrojtjen  e brigjeve të përroit të Troshanit, 1 000 000 (një milion) lekë;
- Bashkisë Lezhë, të qarkut të Lezhës, për fazën e pestë të mbrojtjes nga rrëshqitja e tokës, në lagjen Shehër,11 000 000 (njëmbëdhjetë milionë) lekë;
- Bashkisë Krujë, të qarkut të Durrësit, për mbrojtjen nga rrëshqitja e tokës, në lagjet Kasme dhe Perlat, 8 000 000 (tetë  milionë) lekë; 
- Komunës Levan, të qarkut të Fierit, për riparimin dhe çbllokimin e kolektorit të ujërave të bardha, të fshatit Ferras, 700 000 (shtatëqind mijë) lekë; 
- Komunës Karbunarë, të qarkut të Fierit, për rikonstruksionin  e urës, në fshatin Karbunarë dhe të urës, në fshatin Zgjanë,    2 900 000 (dy milionë e nëntëqind mijë) lekë; 
- Bashkisë Librazhd, të qarkut të Elbasanit, për rikonstruksionin e murit mbajtës, në lagjen Shesë, 4 000 000 (katër milionë) lekë; 
- Ndërmarrjes të Mirëmbajtjes së Rrugëve Rurale, të këshillit të qarkut të Elbasanit, për rikonstruksionin e urës së fshatit Rapun-Kuturman, 4 000 000 (katër milionë) lekë; 
- Komunës Stravaj, të qarkut të Elbasanit, për sistemimin dhe marrjen e masave mbrojtëse për përroin, në zonën e banimit Qendër-Sharrë, 2 500 000 (dy milionë e pesëqind mijë) lekë; 
- Komunës Luzni, të qarkut të Dibrës, për sistemimin e përroit Mere, 600 000 (gjashtëqind mijë) lekë; 
Komunës Gur i Zi, të qarkut të Shkodrës, për sistemimin e përroit të Pistallit, në lagjet Gjonadej dhe Corraj, 5 000 000 (pesë milionë) lekë;
- Komunës Shkrel, të qarkut të Shkodrës, për marrjen e masave mbrojtëse për përroin në komunën Shkrel, 5 000 000 (pesë milionë) lekë; 
- Komunës Bërdicë, të qarkut të Shkodrës,  2 100 000 (dy milionë e njëqind mijë) lekë, nga të cilat:
- për rikonstruksionin e rrugës Mali Hebe-Bërdicë, 900 000 (nëntëqind mijë) lekë; 
- për riparimin e rrugës Bërdicë e Mesme, 900 000 (nëntëqind mijë) lekë;
-  për riparimin e rrugës në Trush, 300 000 (treqind mijë) lekë; 
- Komunës Hudënisht, të qarkut të Korçës, për mbrojtjen e rrëshqitjes së tokës, në fshatin Mëmëlisht, lagjia Pera, 2 000 000 (dy milionë) lekë; 
- Këshillit të qarkut të  Korçës, për rikonstruksionin e urës, në fshatin Lekas, 6 000 000 (gjashtë milionë) lekë; 
- Komunës Pirg, të qarkut të Korçës, për mbrojtjen e rrëshqitjes së tokës, në fshatin Pirg dhe devijimin e ujësjellësit të fshatit, 3 000 000 (tre milionë) lekë; 
- Njësisë bashkiake nr.11, Tiranë, për rikonstruksionin e rrugës “Vangjel Noti” dhe për marrjen e masave mbrojtëse në kanalin e ujërave të ndotura, Kodër- Kamëz, 2 000 000 (dy milionë) lekë;
- Komunës Paskuqan, të qarkut të Tiranës, për marrjen e masave mbrojtëse për rrëshqitjen e tokës, në fshatin Kodër e Kuqe, 2 000 000 (dy milionë) lekë. 
2. Fondi prej 117 990 000 (njëqind e shtatëmbëdhjetë milionë e nëntëqind e nëntëdhjetë mijë) lekësh të përballohet nga fondi rezervë i Këshillit të Ministrave. 
3. Ngarkohen ministri i Financave, Ministri i Brendshëm, prefektët e qarqeve përkatëse dhe organet e njësive të qeverisjes vendore, të përmendura në pikën 1, për zbatimin  e këtij vendimi. 
Ky vendim hyn në fuqi menjëherë.
 
KRYEMINISTRI 
Sali Berisha
